
Прилагане на общински планове за устойчива градска мобилност за преход към климатично неутрално и устойчиво на климатичните промени общество

ВЪВЕДЕНИЕ
Настоящият материал е разработен в изпълнение на Стратегическия интегриран проект „Прилагане на общински планове за устойчива градска мобилност за преход към климатично неутрално и устойчиво на климатичните промени общество“, № 101104610 - LIFE22-IPC-BG-LIFE-SIP CLIMA-SUMP, по Програма LIFE на ЕС. 
LIFE22-IPC-BG-LIFE-SIP CLIMA-SUMP е 6.5-годишен проект за подпомагане на местните власти в създаването на административни, организационни, технически и финансови условия за пълното изпълнение на Плановете на устойчива градска мобилност (ПУГМ), допринасяйки за трансформацията им в климатично неутрално и устойчиво общество.
Проектът се изпълнява от консорциум от осем български партньори:
· Столична община 
· [image: ]Община Бургас
· Община Русе
· Община Стара Загора
· Община Велико Търново
· Община Монтана
· Клуб "Икономика 2000"
· Национално сдружение на общините в Р. България.
Проектът обхваща територията на шестте общини бенефициенти с население от около 2 милиона души или почти 30% от населението на страната.
Специфичните цели на проекта са:
· Намаляване на емисиите на парникови газове в шестте общини в резултат на изпълнението на мерките от ПМС
· Изграждане на устойчива капацитет в администрациите на шестте общини за:
· обмисляне на мерките в ПМС в контекста на климатично неутралното развитие, оценявайки тяхното въздействие върху намаляването на парниковите газове и осигуряване на синергия с други екологични политики;
· оценка на мерките в ПМС, както и в други общински планове, водещи до климатично неутрално развитие и провеждане на цялостно наблюдение и контрол, осигуряващи изпълнението на ПМС;
· мобилизиране и използване на различни източници на финансиране за изпълнение на допълнителни действия в ПМС.
· Повишаване на осведомеността и създаване на добре информирано и мотивирано население да бъде партньор на местните администрации за устойчива градска мобилност;
· Увеличаване на осведомеността и знанията на общините в България по въпроси, свързани с устойчива градска мобилност и климат, както и насърчаване на репликацията на резултатите от проекта в други български общини;
· Комуникация и ангажиране на заинтересовани страни в подкрепа на изпълнението на ПУГМ.
Проектът следва интегриран подход, който разглежда съществуващите предизвикателства, пропуски и бариери в тяхната цялост и работи за осигуряване на дългосрочна устойчивост на действията и резултатите от проекта.
Работната програма се състои от 14 Работни пакета, обхващащи групи действия за:
· Осигуряване на необходимия административен и технически капацитет в партньорските общини
· Изпълнение на избрани мерки от ПУГМ във всяка от шестте общини
· Привличане на финансови ресурси за изпълнение на допълващите мерки в ПУГМ
· Ангажиране и координация със заинтересованите страни по проекта
Проектът се  изпълнява в три фази:
Фаза 1: януари 2024 – юни 2025 (18 месеца)
Фаза 2: юли 2025 – декември 2027 (30 месеца)
Фаза 3: януари 2028 – юни 2030 (30 месеца)
Настоящият материал и изготвен е от Експертния център „Климат“, създаден за целите на Проекта от Клуб „Икономика“ 2000 – партньор по Проекта.
ВЪЗМОЖНИ ИЗТОЧНИЦИ НА ФИНАНСИРАНЕ
Транспортният сектор е във фокуса на европейските и националните политики в областта на околната среда и климата, тъй като автомобилният транспорт е един от основните източници на замърсяване на въздуха в градовете, източник на шум, причина за загуба на време поради свръхтрафик и задръствания, а също е от основните емитери на парникови газове. 
В изпълнение на Европейския зелен пакт Европейската комисия разработи  законодателния пакет „Готови за цел 55“ и на ниво ЕС се одобриха голяма част от законодателните предложения от пакета. Една от важните нормативни промени е включването на секторите „Сгради“ и „Автомобилен транспорт“ в Европейската схема за търговия с емисии от 2026г, а при определени условия - от 2028г. В резултат на това се очаква значително нарастване  на цените на конвенционалните горива за автомобилния транспорт и съответно - услугите на автомобилния транспорт.Това изисква политиките за устойчив транспорт да отчетат освен екологичните, и социалните измерения.
Ето защо привличане на финансиране (вкл.безвъзмездно) за развитието на устойчив градски транспорт е сред приоритетите на различни програми с европейско и национално финансиране. 
В настоящия раздел са представени основните възможности за финансиране на проекти за устойчив градски транспорт, както от текущи програми, фондове и финансови инструменти така и очаквани да стартират в обозримо бъдеще. 

I. Предстоящи източници на финансиране
	СОЦИАЛЕН ФОНД
ЗА КЛИМАТА

С приемането на Регламент 2021/1119, ЕС постави в законодателството целта за постигане на неутралност по отношение на климата в цялата икономика най-късно до 2050 г. и за постигане на отрицателни емисии след това, а до 2030 г. – емисиите на парникове газове да се редуцираят най-малко с 55 % в сравнение с нивата от 1990 г. От всички сектори на икономиката се очаква да допринесат за постигането на тази цел. 
Като част от усилията за постигане на тези цели ЕС въведе допълнителни изисквания за намаляване на емисиите на парникови газове от сградите и транспорта чрез включването от 2026/2028г. на тези сектори в Европейската схема за търговия с емисии - 2. Очаква се новите правила да доведат до рязко покачаване на цените за потреблението на енергия от изкопаеми горива за сгради и за транспортните услуги с автомобилен транспорт.
През 2021г. се прие Планът за действие на Европейския стълб на социалните права.Той извежда на преден план необходимостта от укрепване на социалните права и европейското социално измерение във всички политики на Съюза. Принцип 20 на Европейския стълб на социалните права гласи, че всеки има право на достъп до основни услуги с добро качество, включително енергия и транспорт и да се осигури подкрепа на достъпа до такива услуги на нуждаещите се.
[bookmark: _Hlk210394816]В изпълнение на двете посочени политики, ЕС предлага помощ за уязвимите домакинства и на малки фирми за осъществяване на зеления преход чрез финансиране от общоевропейския Социален фонд за климата. Създаването му е част от мерките в законодателния пакет „Подготвени за цел 55%“,  чрез приетия Регламент (ЕС) 2023/955 за създаване на Социален фонд за климата (СФК).
Цели
Общата цел на СФК е да допринася за социално справедлив преход към неутралност по отношение на климата чрез справяне със социалните последици от включването на емисиите на парникови газове от сградите и от автомобилния транспорт в приложното поле на Европейската схема за търговия с емисии.
Специфичните цели на СФК са подпомагане на мерки и инвестиции за намаляване на емисиите в секторите на пътния транспорт и сградите за да се намалят енергийните и транспортните разходи на уязвимите домакинства и микропредприятия. 
Период на действие	
Функционирането на СФК трябва да започне от 2026 г и ще действа до 2032 г. , включително.
Разполагаем ресурс
От СФК ще се отпуснат общо на страните членки максимум 65 милиарда евро за периода. Освен това, всяка държава - членка трябва да доприне с поне още 25 % от очакваните общи разходи за своя национален социален  план за климата.
За България е определена сума от СФК в размер на 2,5 млрд. евро, а минималният национален принос е в размер на 625 млн евро, или общо по линия на СФК за България ще са на розпоолжение  3,1 млрд евро за периода 2026-2032г.
Максималният размер на разпределените финансови средства се изплащат на вноски в размер, съгласно посоченото в Регламента (ЕС) 2023/955. Изплащането на вноските на всяка държава членка зависи от постигането от тази държава членка на междинните цели и целевите стойности за мерките и инвестициите, заложени в Националните планове за СФК, в съответствие с член 8 от Регламента.
Целева група
Мерките и инвестициите, подкрепяни от СФК, са в полза на уязвимите домакинства и уязвимите микропредприятия по отношение на енергийните и транспортните разходи.
По смисъла на Регламента:
„Транспортна бедност“ означава невъзможността или затруднението на физически лица и домакинства да покрият разходите за частен или обществен транспорт или липсата на достъп или наличието на ограничен достъп до транспорта, необходим за достъпа им до основни социално-икономически услуги и дейности, като се отчитат националният и пространственият контекст;
„енергийна бедност“ означава липсата на достъп на дадено домакинство до основни енергийни услуги, които са в основата на един нормален жизнен и здравен стандарт, включително адекватно отопление, охлаждане, осветление и енергия за домакински уреди, в съответния национален контекст и при наличната социална политика и други съответни политики;
„домакинство“ означава частно домакинство съгласно определението в член 2, точка 15 от Регламент (ЕС) 2019/1700 на Европейския парламент и на Съвета;
„микропредприятие“ означава предприятие с под 10 служители, чийто годишен оборот или годишен счетоводен баланс не надвишава 2 милиона евро;
„уязвими ползватели на транспорт“ означава физически лица и домакинства в транспортна бедност, включително тези с ниски доходи и по-ниски средни доходи, които са засегнати значително от ценовото въздействие на включването на емисиите на парникови газове от автомобилния транспорт в приложното поле на европейската схема за търговия с емисии и не разполагат с нужните средства да купят превозни средства с нулеви и ниски емисии или да преминат към алтернативни устойчиви видове транспорт, включително обществен транспорт;
„уязвими микропредприятия“ означава микропредприятия, които са засегнати значително от ценовото въздействие на включването на емисиите на парникови газове от сградите или от автомобилния транспорт в приложното поле на Европейската схема за търговия с емисии, не разполагат със средства да санират сградата, която заемат, или да закупят превозни средства с нулеви и ниски емисии, или да преминат към алтернативни устойчиви видове транспорт, включително обществен транспорт, според случая.
ВАЖНО!!! Държавите членки могат да включат в националните си планове подкрепа, предоставяна посредством публични или частни субекти, които не са уязвими домакинства, уязвими микропредприятия и уязвими ползватели на транспорт, ако тези субекти изпълняват мерки и инвестиции, от които в крайна сметка се ползват уязвими домакинства, уязвими микропредприятия или уязвими ползватели на транспорт. За целта в Социалния план за климата на съответната страна членка се прави обосновка.
Социален климатичен план на държава-членка
Всяка държава членка е длъжна да представи на ЕК до средата на 2025 г. разработен от нея национален Социален климатичен план, съобразно изискванията, посочени в Регламент (ЕС) 2019/1700. Планът трябва да съдържа набор от съгласувани съществуващи и нови национални мерки и инвестиции за справяне с въздействието от повишените цени върху уязвимите домакинства, уязвимите микропредприятия и уязвимите ползватели на сгради и транспорт, за да бъдат осигурени финансово достъпни услуги по отопление, охлаждане и мобилност, като същевременно се съпътстват и ускоряват мерките за постигане на целите на ЕС в областта на климата.
Цели
Националните социални климатични планове на страните членки следва да имат две цели:
На първо място, те следва да осигуряват на уязвимите домакинства, уязвимите микропредприятия и уязвимите ползватели на транспорт необходимите ресурси за финансиране и реализация на инвестиции в енергийна ефективност, декарбонизация на отоплението и охлаждането, в превозни средства и мобилност с нулеви и с ниски емисии, включително чрез ваучери, субсидии или заеми с нулева лихва. 
На второ място, те следва да смекчават въздействието на нарастването на цените на изкопаемите горива за сгради и транспорт върху най-уязвимите, и по този начин да предотвратяват възникването и задълбочаването на енергийна и транспортна бедност през преходния период до извършването на такива инвестиции. Плановете биха могли да подпомагат достъпа до финансово достъпни енергийно ефективни жилища, включително социални жилища. Когато прилагат мерки в подкрепа на уязвимите ползватели на транспорт, държавите членки могат да отдават приоритет на подкрепата за превозни средства с нулеви емисии в своите планове, при условие че това решение е финансово достъпно и осъществимо.
Инвестиционни мерки
Националният социален климатичен план на държавите от ЕС включва национални, и когато е приложимо, местни и регионални мерки и инвестиции за:
а) извършване на саниране на сгради и декарбонизация на тяхното отопление и охлаждане, включително интегрирането на производството и съхранението на енергия от възобновяеми източници;
б) разширяване на използването на мобилност и на транспорт с нулеви и с ниски емисии.
Пряко подпомагане
Планът е възможно да включва и национални мерки за осигуряване на временно пряко подпомагане на доходите на уязвимите домакинства и уязвимите ползватели на транспорт, за да се намалят последиците от нарастването на цената на изкопаемите горива. Подкрепата от СФК чрез временно пряко подпомагане на доходите, обаче, допълва, а не замества периодичните национални бюджетни разходи за тези цели. 
Прякото подпомагане от СФК  е около 1/3 от разполагаемия бюджет по националния социален климатичен план и размерът му трябва да намалява във времето.
Плащания по Национален социален климатичен план
Изплащането на периодичните вноски от страна на Европейската комисия се извършва само  след като държавата членка постигне удовлетворително съответствие с междинни цели и целеви стойности на индикаторите, определени в съответния национален Социален план за климата.
Обществени консултации
Всяка държава членка трябва да представи на Европейската комисия своя национален Социален план за климата, само след широки консултации с местните и регионалните власти, икономическите и социалните партньори и гражданското общество.
На ранен етап от разработването на националния Социалния план за климата страните – членки трябва да предоставят на общественоостта ефективни възможности за участие в изготвянето на плана достатъчно време преди неговото приемане. При подаването на плана до ЕК всяка държава членка прилага обобщение на становищата, изразени от обществеността. Всяка държава членка гарантира, че обществеността е информирана и определя разумни времеви рамки, които дават на обществеността достатъчно време за да се информира, да участва и да изразява своите становища. Всяка държава членка трябва да ограничава административната сложност и тежест при провеждането на обществените консултации.
В процедурата на оценката и одобрението на плана Европейската комисия преценява плана за съответствие с изискванията на Регламента, освен по другите критерии,  дали са проведени изискваните обществени консултации със заинтересованите страни.


Съдържание 
В Националния социален климатичен страните - членки трябва да включват следните елементи:
· конкретни мерки и инвестиции за намаляване на последиците от увеличените цени  на горивата, използвани за сгради и транспорт, заедно с обяснение как тези мерки и инвестиции действително биха допринесли за постигането на целите на Регламента в цялостния контекст на съответните политики на държавата членка;
· информация относно съществуващо или планирано финансиране на мерки и инвестиции от други източници на ЕС, международни източници, публични, или ако е приложимо, частни източници, които да допринасят към мерките и инвестициите, определени в Плана, включително информация за временно пряко подпомагане на доходите;
· прогноза за вероятните последици от увеличението на цените, в резултат на включването на емисиите на парникови газове от сградите и от автомобилния транспорт в приложното поле на Директива 2003/87/ЕО за европейската схема за търговия с емисии, за домакинствата, и по-специално за разпространението на енергийната и транспортната бедност, и за микропредприятията; тези последици трябва да бъдат анализирани на подходящото териториално равнище, определено от всяка държава членка, като се вземат предвид националните особености и елементи, като например достъпа до обществен транспорт и основни услуги, и се определят най-засегнатите области;
· прогноза за броя и определяне на уязвимите домакинства, уязвимите микропредприятия и уязвимите ползватели на транспорт;
· обяснение на начина, по който определенията за енергийната и транспортната бедност ще се прилагат на национално равнище;
· когато Планът предвижда мерки за директно подпомагане на домакинства и микропредприятия, е необходимо посочване и обяснение на критериите за определяне на отговарящите на условията крайни получатели, предвиденият срок за въпросните мерки и тяхната обосновка въз основа на количествена оценка и качествено пояснение как се очаква тези мерки да намалят енергийната и транспортната бедност и уязвимостта на домакинствата от нарастване на цената на автомобилния транспорт и на горивата за отопление;
· предвидените междинни цели, целеви стойности и примерен подробен график за изпълнението на мерките и инвестициите от Плана, които трябва да бъдат осъществени до 31 юли 2032 г.;
· прогнозните общи разходи за изпълнение на Плана, заедно с подходяща обосновка и пояснения как те спазват принципа за ефективност на разходите и по какъв начин са съизмерими с очакваното въздействие на Плана;
· мерките за ефективния мониторинг и ефективното изпълнение на Плана от съответната държава членка, по-конкретно мониторинг на предложените междинни цели и целеви стойности, приложимите общи индикатори, посочени в приложение IV към Регламента, а ако никой от тях не е приложим за специфична мярка или инвестиция — допълнителни индивидуални показатели, предложени от съответната държава членка;
· обобщение на процеса на обществените консултации при изготвянето на Плана; 
· обяснение на начина, по който най-отдалечени региони и територии, селски или отдалечени райони, по-малко достъпни периферни райони, планински райони или райони, които изостават, са взети предвид в Плана.
Планът може да включва действия за техническа помощ, необходими за ефективното администриране и изпълнение на мерките и инвестициите, заложени в него.
Държавите членки следва да повишават осведомеността сред уязвимите домакинства, уязвимите микропредприятия и уязвимите ползватели на транспорт, като предоставят целенасочена, достъпна и финансово приемлива информация, образователни инициативи и съвети за разходно ефективни мерки и инвестиции, както и за наличната подкрепа, включително чрез енергийни одити на сгради и на съобразени с конкретните нужди енергийни консултации или персонализирани услуги за управление на мобилността.
 Допустими мерки и инвестиции
Държавите членки могат да включват в своя национален Социален климатичен план подкрепа за следните мерки и инвестиции, които да бъдат разработени с цел постигане на трайно въздействие:
· достъп до превозни средства и велосипеди с нулеви и ниски емисии, включително финансова подкрепа или данъчни стимули;
· публична и частна инфраструктура, включително закупуване на превозни средства с нулеви и ниски емисии, инфраструктура за презареждане и зареждане и развитие на пазара на превозни средства с нулеви емисии втора употреба;
· стимули за използване на достъпен обществен транспорт на достъпни цени;
· целенасочена информация, образование, осведоменост и съвети за рентабилни мерки и инвестиции, налична подкрепа за обновяване на сгради и енергийна ефективност, както и за устойчива и достъпна мобилност и транспортни алтернативи;
· потребление на енергия от възобновяеми източници;
· частни и публични организации, които разработват и предоставят устойчива мобилност при поискване, услуги за споделена мобилност и възможности за активна мобилност.
· саниране на сгради, по-специално за уязвими домакинства и микропредприятия, които обитават сградите с най-лоши показатели, включително за наематели и хора, живеещи в социални жилища;
· достъп до енергийно ефективни жилища на достъпни цени, включително социални жилища;
· декарбонизация на сградите, като например електрифициране на отоплението, охлаждането и готвенето, чрез достъп до достъпни и енергийно ефективни системи и уреди;
· интегриране на производството и съхранението на енергия от възобновяеми източници, включително чрез общности за възобновяема енергия, граждански енергийни общности и други активни клиенти за насърчаване на самостоятелното производство на енергия.
Държавите членки могат да включат в плановете си и пряка подкрепа за доходите на уязвими домакинства и ползватели на транспорт, за да намалят въздействието на увеличението на цените на автомобилния транспорт и горивата за отопление. Тази пряка подкрепа трябва, обаче:
· да бъде временна и да намалява с течение на времето;
· да представлява не повече от 37,5 % от очакваните общи разходи по Социалния план за климата
ВАЖНО!!! Получателите на пряко подпомагане на доходите следва да бъдат обект, като членове на обща група получатели, на мерки и инвестиции, насочени към ефективното и трайно извеждане на тези получатели от енергийната и транспортната бедност. Поради това плановете следва да включват пряко подпомагане на доходите, при условие че съдържат и мерки или инвестиции с трайно въздействие, насочени към уязвимите домакинства и уязвимите ползватели на транспорт, които получават пряко подпомагане на доходите.
Социалният климатичен план на държава членка може също така да включва мерки и да покрива разходи, свързани с дейности по подготовка, мониторинг, контрол, одит и оценка, които са необходими за управлението на средствата от СФК  и за постигането на неговите цели, по-специално проучвания, срещи на експерти, консултации със заинтересовани страни, информационни и комуникационни дейности, включително приобщаващи действия за популяризиране, както и институционална комуникация за политическите приоритети на ЕС, разходи, свързани с ИТ мрежи, насочени към обработката и обмена на информация, институционални инструменти в 
Прехвърляне
Държавите членки могат да поискат прехвърляне на средства към СФК от програмите на ЕС по политиката на сближаване в рамките на споделеното управление, установено с Регламент (ЕС) 2021/1060. 
Държавите членки могат, също така, да прехвърлят до 15 % от отпуснатите им средства от СФК към програмите на политиката на сближаване.
Информация
Лицата, които получават подкрепа от Социалния климатичен фонд, следва да бъдат информирани за произхода на средствата, включително когато се възползват от тези средства чрез посредници. Информацията трябва да включва емблемата на ЕС и текста „финансирано от Европейския съюз — Социален фонд за климата“.
Одобрение
Националният социален климатичен план се представя в ЕК най-късно до 30 юни 2025г. ЕК разглежда и оценява съответствието на плана с критериите, посочени в Регламента за създаването на Социалния фонд за климата. Планът се одобрява от ЕК или се връща за доработване от държавата членка, ако не съответства на изискванията.
ЕК следва да изпрати плановете, представени от държавите членки, и решенията за одобрението им, едновременно и при равни условия на Европейския парламент и на Съвета на Европейския съюз без неоправдано забавяне.

Създаването на Националния фонд за декарбонизация (НФД) е предвидено с Националния план за възстановяване и устойчивост на Р.България. В Решението на ЕК за одобрение на Плана за възстановяване и устойчивост, НФД фигурира като Реформа C4.R1 "Създаване на Национален фонд за декарбонизация" и е условие за превода на съответните вноски към България. Реформата има за цел създаването на Националния фонд за декарбонизация и определяне на неговите подфондове. 
Мярката се състои в оценяване на националната регулаторна рамка за енергийна ефективност от независима експертна група с цел: 
i) идентифициране на пречките пред инвестициите в енергийна ефективност и предоставяне на препоръки за промени в националната регулаторна рамка; 
ii) ii) набелязване на варианти за структурата на Националния фонд за декарбонизация, по-специално по отношение на правилата за управление и функциониране; и 
iii) iii) идентифициране на потенциални източници за капитализацията на Националния фонд за декарбонизация, включително за техническа помощ и механизми за използване на капитала на Националния фонд за декарбонизация за преобразуване от безвъзмездни средства във финансови инструменти.
Изисква се законът, с който се създадава Националния фонд за декарбонизация и свързаните с него подзаконови актове да определят точната структура, управление и правила за дейността на фонда и неговите подфондове. 
Националният фонд за декарбонизация ще се използва за предоставяне на безвъзмездни средства и техническа помощ, комбинирани с финансови инструменти, включително кредитни линии и гаранции и/или комбинация от тях. Фондът предвижда създаването на единно звено за техническа помощ за бенефициентите чрез обслужване на едно гише или подобни механизми.
Прогнозата на Министерство на енергетиката е, че пъровначално фондът ще стартира дейността си с 300 млн.лв и впоследствие ще се привличат други източници на попълване на финансовия ресурс на фонда, вкл. от средства от Европейски структурни и инвестиционни фондове и  целево предоставени средства от държавния бюджет.
На национално ниво е прието предложението на Министерството на енергетиката със средствата на фонда приоритетно да се финансират проекти за реализиране на мерки за повишаване на енергийната ефективност и за използване на енергия от възобновяеми източници при крайното потребление на енергия в жилищни сгради, публични сгради и сгради на търговски дружества, чрез структурирани за съответните видове сгради финансови инструменти. Възможно е обаче, при разработването на правилата на подфондовете да се предвиди финансиране на други мерки за декарбонизация, включително устойчива мобилност.
Съгласно Решението на ЕК за одобрение на Плана за възстановяване и устойчивост от април 2022г, изпълнението на реформата трябва да приключи до 30 септември 2024 г. Към август 2024г. реформата все още не е изпълнена, фондът не функционира и неговите подфондове не са определени.

Приоритет 1 „Интегирано градско развитие“
В рамките на Приоритет 1 “Интегрирано градско развитие“ на ПРР са предвидени инвестиции за устойчива градска мобилност за развитие на маршрутната мрежа на градския (вкл. междуселищния) транспорт. В резултат се очаква  да се подобри качеството на услугите по превоз на пътници, да се насърчи използването на обществен транспорт и да се намалят въздействията върху околната среда.
[bookmark: _Hlk171516274]Десетте общини - бенефициентите са: Видин, Плевен, Русе, ВеликоТърново, Бургас, Стара Загора, Столична община, Варна, Пловдив и Благоевград. Пет от допустимите общини са бенефициенти по Стратегическия интегриран проект „Прилагане на общински планове за устойчива градска мобилност за преход към климатично неутрално и устойчиво на климатичните промени общество“, № 101104610 - LIFE22-IPC-BG-LIFE-SIP CLIMA- SUMP 
Десетте общини образуват общо 4 градски клъстера, разпределени по региони за планиране от ниво 2. Всеки клъстер разполага с отделен бюджет, в рамките на който се изпълняват съвместни проекти, за да се постигнат по-големи резултати и ефект на съответната територия:
· Видин и Плевен - 21,57%
· Русе, В. Търново, Варна - 27,79%
· Бургас, Ст. Загора, Пловдив - 27,61%
· Столична община и Благоевград - 23,03%
С цел развитие на функционални зони и засилване на функционалните връзки между големите градски общини и граничещите с тях селски общини, инвестициите, насочени към индустриални зони/паркове, пътна инфраструктура и устойчива мобилност ще се финансират и за териториите на съседни селски общини, когато са включени в интегрирани проекти на градските общини. Мерките за устойчива градска мобилност ще бъдат допустими на територията и на селски общини, които не граничат с десетте градски, но при ясно обоснована необходимост и интегриран характер на инвестицията.
Ще се подпомагат мерки, които отговарят на следните изисквания: да бъдат предвидени в плановете за интегрирано развитие на общините (ПИРО), разработени от местните общински власти (подход „отдолу-нагоре“).
Съответствието на планираните за реализация мерки с ПИРО ще бъде проверявано от териториалните органи на общинско ниво, осъществяващи предварителния подбор на проектни идеи. Наличието на съответствие ще бъде част от критериите за допустимост на операциите. Ще се подпомагат устойчива мобилност, вкл. градска мобилност: Мерките могат да включват всички видове инвестиции в инфраструктура и оборудване, вкл., но не само: 
· въвеждане на интелигентни транспортни системи и др. мерки за дигитализация на транспорта, 
· подмяна на подвижния състав на обществения транспорт с екологично чист, зарядна инфраструктура за чисти превозни средства, 
· велосипедна мрежа, 
· транспортна инфраструктура, вкл. улици и съоръжения във връзка с развитието на интегрирана система за обществен транспорт, 
· пешеходна мрежа,
·  мерки за подобряване на достъпността и безопасността на транспорта, 
· подобряване на връзките между градски, междуградски автобусен, железопътен, въздушен, вътрешноводен и морски транспорт, като част от реализиране на интермодални превози и др.
Допустими бенефициенти по Приоритет 1 на ПРР заедно с общините са широк кръг заинтересовани страни, като приоритет ще се дава на партньорства на различни заинтересовани страни, действащи на съответната територия, включително:
· държавни органи, областни администрации и общински власти; 
· представителите на гражданското общество (неправителствени организации, фондации), 
· организации на работодатели и на синдикати; 
· представители на бизнеса (предприятия), 
· представители на научната общност; 
· сдруженията на собствениците на сгради в режим на етажна собственост.
Основна целева група на подкрепата е населението на територията на 10-те големи градски общини, включително градските центрове и населените места, попадащи в обхвата на общините, техните посетители и гости, както и населението на съседни селски общини и населени места, образуващи общи функционални зони с градовете.
Ще се подкрепят приоритетно най-нуждаещите се територии в общините, определени в ПИРО като зони с неблагоприятни характеристики и/или като зони със социални, икономически или екологични проблеми: Най-малко 10% от бюджета по този приоритет ще бъде заделен за интервенции в такива територии, определени в ПИРО, като това ще бъде проверявано на етапа на оценка на проектните предложения.
Възможностите за кандидатстване са със следните типове проекти:
1. ТИП 1 - на територията на една община;
2. ТИП 2 - на територията на един клъстер;
3. ТИП 3 - на територията на цялата страна: партньорство между бенефициенти по Приоритет1 и Приоритет 2 на ПРР за изпълнение на Интегрирани териториални инвестиции (ИТИ).
За проекти ТИП 1 и 2, препоръчително е бенефициентите да разходват до 70% от средствата на клъстера. 
Подборът и оценката на проектните предложения е на 2 фази:
· чрез предварителен подбор на проектни идеи от териториалния орган и
· оценка на проектни предложения от Управляващия орган на ПРР.
Необходим е интегриран характер на инвестициите, което е елемент от критериите за подбора на проектни идеи. Съответствието с изискванията за „интегриран проект“ ще бъде част от оценката:
1) интегрират се няколко типа заинтересовани страни,
2) обхващат се различни административни територии,
3) включват се интервенции от различни сектори.
По-развитите големи градски агломерации следва да осъществяват съвместни проекти с други територии извън общинските административни граници. Препоръчително е останалите 30% от ресурса на всеки клъстер да се използват за участие в концепции за ИТИ (проекти ТИП 3).
Бенефициентите трябва да получат писмо за подкрепа от териториалния орган за съответствие на проектната идея с ПИРО.
Разпределението на програмираните средства (безвъзмездната помощ от ЕС) по вида на интервенцията е следното:
[bookmark: _Hlk171516317]За общините, в териториалния обхват на район в преход (югозападен район, включващ Столична община и община Благоевград) са предвидени следните безвъзмездни финансови средства(евро):
· Инфраструктура за чист градски транспорт 2 100 000,00
· Подвижен състав за чист градски транспорт 9 450 000,00
· Велосипедна инфраструктура 2 310 000,00
· Цифровизация на градския транспорт 1 260 000,00 
За общините в обхвата на по-слабо развитите региони в страната (общините Видин, Плевен, Русе, ВеликоТърново, Варна, Бургас, Стара Загора, Пловдив) са предвидени следните средства(евро):
· Инфраструктура за чист градски транспорт 6 818 657,20
· Подвижен състав за чист градски транспорт 30 683 957,40
· Велосипедна инфраструктура 7 500 522,92
· Цифровизация на градския транспорт 4 091 194,32
· Инфраструктура за алтернативни горива 16 364 777,28.
Приоритет: 2. Интегрирано териториално развитие на регионите 
Приоритетът ще се изпълнява чрез инструмента Интегрирани териториални инвестиции (ИТИ) за територията на 6-те региона от ниво NUTS 2.
В рамките на приоритета се предвижда финанисране на 40 по-малки градски общини. Една от общините – бенефициенти по Стратегическия интегриран проект – Монтана, е сред допустимите общини за подкрепа.
Ще се подпомагат мерки съгласно следните изисквания:
Да бъдат предвидени в Интегрираните териториални стратегии за развитите (ИТСР) на регионите от ниво 2 (подход отдолу-нагоре).
Ще се подкрепят дейности за устойчива мобилност, вкл. градска мобилност: Мерките могат да включват всички видове инвестиции в инфраструктура и оборудване, вкл.:
· въвеждане на интелигентни транспортни системи и др. мерки за дигитализация на транспорта, подмяна на подвижния
· състав на обществения транспорт с екологично чист, зарядна инфраструктура за чисти превозни средства, велосипедна и пешеходна мрежа,
· транспортна инфраструктура, вкл. улици и съоръжения във връзка с развитието на интегрирана система за обществен транспорт, велосипедна и пешеходна мрежа, 
· мерки за подобряване на достъпността и безопасността на транспорта, 
· подобряване на връзките между градски, междуградски автобусен, железопътен, въздушен, вътрешноводен и морски транспорт, като част от реализиране на интермодални превози и др.
Допустими бенефициенти наред с общините по Приоритет 2 на ПРР са широк кръг заинтересовани страни, като приоритет ще се дава на партньорства на различни заинтересовани страни, действащи на съответната територия, включително:
· държавни органи, областни администрации и общински власти;
· представителите на гражданското общество (неправителствени организации, фондации);
· организации на работодатели и на синдикати,
· представители на бизнеса (предприятия), 
· представители на научната общност; 
· сдруженията на собствениците на сгради в режим на етажна собственост.
Специален фокус на подкрепата ще представляват най-нуждаещите се територии, определени като проблемни / територии със специфични характеристики в съответните Интегрирани териториални стратегии за развитие – такива са териториите с демографски риск, както и планинските, селските и граничните територии. За тях ще бъдат заделени най-малко 10% от бюджета по приоритета, за да се подкрепят проекти, реализирани чрез инструмента ИТИ, като целта е да се насърчи партньорството и сътрудничеството между различни общини, институции и заинтересовани страни, както и осъществяването на интегрирани мерки без оглед на административно-териториалните граници. В проектните концепции за ИТИ по този приоритет могат да участват всякакъв вид проекти, финансирани с всякакъв вид източници на финансиране, като водещи са общи специфики или потенциали за развитие на целевите територии на ИТИ. Една идея за ИТИ може да се реализира както на територията на повече от една община, така и на територията на повече от един регион или дори – повече от една държаваиторията на такива райони, което ще се проверява на етапа на оценка на проектните предложения.
[bookmark: _Hlk171517314]Предвидено е следното разпределение на безвъзмездни финансови средства за общините в териториалния обхват на район в преход – югозападния регион(евро):
· Инфраструктура за чист градски транспорт 787 980,00
· Подвижен състав за чист градски транспорт 8 510 184,00
· Велосипедна инфраструктура 2 048 748,00
· Цифровизация на градския транспорт 787 980,00
· Инфраструктура за алтернативни горива 2 994 324,00
Предвидено е следното разпределение на безвъзмездни финансови средства за общини в териториалния обхват на по-слабо развитите региони (останалите 5 региона в страната) – (евро):
· 081. Инфраструктура за чист градски транспорт 8 671 780,39
· 082. Подвижен състав за чист градски транспорт 93 655 228,26
· 083. Велосипедна инфраструктура 22 546 629,03
· 084. Цифровизация на градския транспорт 8 671 780,39
· 086. Инфраструктура за алтернативни горива 32 952 765,50

[bookmark: _Hlk173768662]Приоритетите на Програма „Транспортна свързаност“ 2021-2027 (ПТС) допринасят за реализацията на Зелената сделка, както и на Стратегията за устойчива и интелигетна мобилност на Европейския съюз (СУИМЕС). СУИМЕС предвижда транспортният сектор да намали значително своите емисии и да стане по-устойчив, както и екологичната мобилност да бъде новия метод за растеж на транспортния сектор. Предвидените инвестиции насърчават употребата на екологосъобразни видове транспорт и алтернативни горива, подобряват качеството на пътната инфраструктура и допринасят за намаляване на вредното въздействие върху околната среда на транспорта.
Целта на ПТС е да се повиши степента на използване на обществения транспорт. Очаква се това да доведе до намаляване на задръстванията, нивата на шум и замърсяване, както и на пътно-транспортните произшествия. Реализацията ще има положителен ефект върху околната среда и климата, който се изразява основно в намаляване на вредните емисии при редуциране употребата на автомобилния транспорт в градовете.
Предвидени са инвестиции за устойчива градска мобилност по следните Приоретети на ПТС:
· Приоритет 3 „Подобряване на интермодалността, иновации, модернизирани системи за управление на трафика, подобряване на сигурността и безопасността на транспорта“, и по-конкретно за: инфраструктура за алтернативни горива /пунктове за зареждане/ - индиректно подпомага и устойчивата градска мобилност ;
· Приоритет 4 „Интермодалност в градска среда“, и по-конкретно за една от общините-бенефициенти по Проекта: „ Изграждането на жп връзки между пътническата жп гара и летище на Бургас“ и проект за община Пловдив.  
Проектът ще подобри мултимодалността, ще съкрати значително времето за пътуване и ще насърчи употребата на обществения транспорт; ще доведе до намаляване на задръстванията, нивата на шум и замърсяване, както и на пътно-транспортните произшествия. Реализацията ще има положителен ефект върху околната среда и климата, който се изразява основно в намаляване на вредните емисии при редуциране употребата на автомобилния транспорт в града. 
Към настоящия момент не съществува комбиниран транспорт, който да обслужва нуждите на пътническите и товарните превози, осъществявайки връзка между ж.п. инфраструктурата и летището в Бургас. Изграждането на ж.п. връзка ще осигури по-добра координация между отделните видове транспорт и ниво на обслужване, отговарящо на изискванията за съвременно придвижване на пътниците и товаро-превозните услуги. Летище Бургас се намира в непосредствена близост до квартал Сарафово. В близост до квартала преминава 86-та жп линия Владимир Павлов - Сарафово, като приемното здание на гарата се намира на приблизително 2 км (по права линия) от населеното място. Ареалът на летище Бургас прегражда пътя към жп гарата, в резултат на което реалното разстояние между терминала на летище Бургас, респективно кв. Сарафово до приемното здание на гара Сарафово е около 5 км. Осигуряването на железопътна връзка чрез използване в максимална степен на съществуващата инфраструктура, ще допринесе за удобен и бърз превоз на пътници между жп гара Бургас и летище Бургас. Разработеният проект за изграждане на новата жп връзка допълва проекта за развитие на жп възел Бургас. Направлението е важно за града, защото свързва международното летище с жп гара Бургас. Единственият обществен транспорт, предлаган по направлението в момента е автобусна линия за масов градски транспорт. Ще се проектират и изградят 3 нови спирки и 1 гара - стадион Лазур, Морската градина, Летище Бургас и Солниците. В този смисъл ж.п. линията не е само връзка с летището, но и градска железница в рамките на града, с изграждането на нови спирки и гара, обслужващи кварталите на града. С проекта ще се осигури свързаност на квартал Сарафово с централната част на град Бургас и други отдалечени квартали. Населението на квартал Сарафово е 4000 души, но в летния сезон достига 15000. Голяма част от живущите пътуват ежедневно за работа или забавление до центъра на града и другите квартали и капацитетът за обслужване с новата ж.п. линия е значителен. В този аспект тя може да се разглежда като градска железница, свързваща относително отдалечен квартал на града. Градската железница осигурява и транспортна свързаност в централната част на Бургас. Предвидени са 1 нова спирка и използване на гари Владимир Павлов и Бургас. Те са разположени в гъсто населени райони на града и чрез ж.п. линията се осъществява свързаност между тях с голям капацитет. Тези обекти се свързват чрез ж.п. линията със зони за отдих и развлечение в приморската част на града – спирка Морска градина и гара Солниците. Това са най-посещаваните зони – градската градина, Северния плаж на град Бургас, зона за отдих и лечение Солниците, зона за спорт в парка и велоалеите по крайбрежната ивица и е очаквано да се реализира значителен трафик в рамките на централната част на града и зоните за отдих.

Основните цели на Плана за възстановяване и устойчивост са да способства икономическото и социално възстановяване от кризата, породена от пандемията от COVID-19, както и да създаде една по-устойчива, справедлива и успешна икономика. 
Планът за възстановяване и устойчивост (ПВУ) включва два проекта, отнасящи се до устойчивата градска мобилност, които трябва да бъдат изпълнени до края на 2026г.
Проект №24: „Осигуряване на устойчива транспортна свързаност чрез изграждане на Eтап 3 от Линия 3 на метрото в София – метростанция „Хаджи Димитър“ – жк „Левски-Г““.
Етап 3 на софийското метро - участъка МС”Хаджи Димитър”-ж.к.Левски, е с дължина 3км и 3 метростанции. Преминава покрай ж.к.“Хаджи Димитър“, Производствена зона Хаджи Димитър, ж.к. Сухата река, кв. Левски и ж.к. Левски. Общият брой на живеещите и работещите в тези части на града е около 90 хил. души. В по-голямата си част трасето е разположено под южното платно на бул.“Владимир Вазов“ или успоредно на него.
През 2016-2020 г. със средства от ОПТТИ 2014-2020г се изгради първият етап на Линия 3 - Етап 1 МС“Х.Димитър“ - МС“Красно село“ с дължина 8 км и 8 метростанции.  През 2017-2021 г. със средства от ОПТТИ 2014-2020г се изгради вторият етап на Линия 3 - Етап 2 МС “Красно село“ – МС „Горна баня“ с дължина 4 км и 4 метростанции.  
Етап 3 представлява продължение на Линия 3 в източна посока, като участъкът от този лот е свързан с Етап 1 на линията североизточно от метростанция “Хаджи Димитър“ при 100% съвместимост на габарити, релсови пътища и системи за управление, безопасност и функциониране. По този начин този Етап 3 осигурява връзка на източните квартали на града с централната му и западната му част чрез изградените Етап 1 и 2 на Линия 3 - кв.Красно село, ж.к.Овча Купел и кв.Горна Баня, като в кв. Горна Баня на съвместната ж.п. спирка с линията София –Перник и с крайградската ж.п.линия в това направление. Чрез връзката на Етап 1 с Линия 1 на метростанция Орлов мост и с Линия 2 на метростанция НДК се осигурява връзка на тези квартали  с другите две линии на метрото, а чрез тях с останалите части  на града.
Ползите от реализацията на проекта са : 
-	ще се увеличи броят на превозените пътници с метрото със 7,6 млн. пътника годишно към 2026 г. и с 12,7 млн. пътника към 2030 г. ; 
-	ще се намалят вредните газове-парникови, фини прахови частици и др. в града и региона с 680 тона годишно, след като е приспаднат косвеният ефект от емисиите за използваната електроенергия в метрото; 
-	ще се намали броят на автомобилите в движение в града с 6 470 автомобила дневно; 
-	ще се намали трафика с около 12,3 %;
-	гарантирана максимална скорост на пътуванията - 80км/ч без да се влияе от трафик и атмосферни условия при несравними комфорт и удобства;
-	поради значително по-високата скорост на придвижване с метрото в сравнение с останалият транспорт, жителите на града ще спестят  допълнително 6 290 човекочаса дневно. Този ефект ще нарастне значително при отчитане влиянието на намаления брой автомобили.
Бенефициент на проекта е Столична община – търговското общинско дружество Метрополитен ЕАД.
Стойността на подписаните договори е 217 465 416 лева
След въвеждане на участъка в експлоатация, два пъти годишно на сайта на „Метрополитен“ ЕАД ще бъдат публикувани данните за броя на превозените пътници по Етап 3.

Проект № 25: „Зелена мобилност“ - пилотна схема за подкрепа на устойчивата градска мобилност чрез мерки за развитие на екологични, безопасни, функционални и енергийно ефективни транспортни системи.
В проекта са представени мотивите за включване на проекта в ПВУ, и по-конкретно:
Голяма част от европейските граждани живеят в градска среда, като над 60% обитават урбанизирани райони с над 10 000 жители. Градската мобилност е жизненоважна за европейските градове и допринася съществено за техния просперитет. Градските райони са двигателят за икономически растеж, заетост и конкурентоспособност.
Европейските градове, обаче, все повече се сблъскват с неблагоприятните ефекти, причинени от транспорта и свързания с него трафик: 
1/ Поради задръстванията по време на придвижване и други ограничения на свързаността, достъпът до стоки и услуги се влошава.
2/ Пътнотранспортните произшествия носят непосилна икономическа тежест за жертвите, за техните семейства и за националните икономики
3/ Замърсяването на околната среда от автомобилния транспорт,
4/ Паралелно с горните явления, ръстът в използването на частни автомобили, съпътстващ разрастването на градовете и увеличените пътувания до работното място, поставя изявен дисбаланс, тъй като развитието на обществения транспорт в много случаи не протича със същия интензитет
Tези проблеми в своята съвкупност генерират не само големи разходи, но прогресивно намаляват качеството на живот и влияят отрицателно на общото благосъстояние.
Въпросът как да се подобри свързаността, като същевременно се намаляват задръстванията, пътните инциденти и замърсяването на околната среда, е сред основните предизвикателства за териториите: ето защо съвременният европейски град трябва да търси и предлага по-балансирани и устойчиви решения за подобряване на мобилността, като отчете както специфичните за него обстоятелства, така и съществуващия местен потенциал. Просперитетът на градовете, свързващи пазарите и услугите като труд, търговия, инвестиции, образование, здравеопазване, развлечение, отдих и др. зависи в голяма степен от достъпността - пряко опосредствана от транспортните системи. Така съвременните визии за развитието на градовете поставят все по-голям акцент върху човека и неговите нужди от устойчива мобилност (в три измерения: икономическа, социална и екологична).
Бенефициент на Проект № 25 е Министерството на регионалното развитие и благоустройството - Управляващият орган на програма „Развитие на регионите“ 2021-2027.
Допустими бенефициенти по отделните проектни предложения ще бъдат партньорства на градски общини и оператри на обществения транспорт (включително междуселищен), действащи на съответната територия. В партньорствата могат да участват 40 градски общини от 6-те региона за планиране от ниво 2, вкл. една община от 6-те общини по Проека - община Монтана.
Селските общини са допустими като асоциирани партньори по проектите при обосновка по отношение на връзките между селските и градските райони и функционалните зони.
Индикативният финансов ресурс за проекта е 51,13 млн. евро общо за всичките 40 общини.
При разпределението на средствата основна цел е осигуряването на възможно най-голям брой превозни средства, като същевременно за всеки 2 или 3 автобуса се осигури зарядна станция и се заделят средства за други съпътстващи мерки – Интегрираните териториални стратегии (ИТС) и мерки за безопасност на движението.
Близо 78% от средствата от общия финансов ресурс по проекта е предназначен за закупуване на автобуси/тролейбуси и зарядни станции.
10% от средствата от общия финансов ресурс са заделени за инфраструктурни мерки за безопасна градска мобилност, насочени към уязвимите участници в движението – пешеходци и велосипедисти, и разработване/актуализация на ГПОД. 
Бюджетът се разпределя съобразно идентифицираните по градовете инвестиционни нужди.
За е заложена целева стойност – внедрени системи в 10 общини, като необходимият ресурс за постигането на целта възлиза на около 8% от бюджета.
Остатъкът от средствата е предвиден за покриване на разходите за подготовка на проектите, както и разходи за управление и мерки за публичност и информация. Стойността е определена като конкретен процент на единна ставка в размер на 2%.  
 Проектът включва следните дейности:
Дейност 1: Интегриране на нулевоемисионни превозни средства на обществения транспорт в транспортната система на градовете. 
Предвидена е доставка на 68 бр. превозни средства (автобуси и/или тролейбуси) за градския и междуселищния обществен транспорт с нулеви емисии. Модернизацията и подмяната на подвижния състав с нов нулевоемисионен ще надгради и доразвие системите на градския транспорт на общините, ще насърчи използването му и ще го направи по-привлекателен, ще окаже положително въздействие върху качеството на въздуха и нивото на замърсявания, както и ще повиши безопасността му.
Дейност 2: Изпълнение на съпътстващи интегрирани мерки за осигуряване на зарядни станции за превозните средства на обществения транспорт и за ИТС.
Като съпътстващи мерки във всяко проектно предложение ще бъдат включени изграждането на зарядни станции, обслужващи превозните средства на обществения транспорт, както и разработването на ИТС и интегрирани цифрови решения за подобряване на ефикасността и ефективността на обществения транспорт. Конкретните интегрирани мерки ще бъдат идентифицирани в предпроектните проучвания, като се предвижда чрез схемата да бъдат осигурени 27 бр. зарядни станции и в 10 общини да бъдат внедрени ИТС и/или мерки за дигитализация на транспорта. 
Дейност 3: Изпълнение на инфраструктурни мерки за безопасна градска мобилност, насочени към уязвимите участници в движението – пешеходци и велосипедисти. 
Дейността включва изпълнение на мерки за развитие на пешеходната и велосипедната инфраструктура, в т.ч.: изграждане на пешеходни надлези – 5 бр.; изпълнение на осветеност на пешеходни пътеки – 170 бр. съоръжения; изграждане на велосипедна инфраструктура – 110 км; изпълнение на мерки за успокояване на движението на входовете на населените места – намаляване на скоростта чрез маркировка, настилка с различен цвят текстура, осветени и дублирани пътни знаци, стеснение на платното за движение, изграждане на разделетилен остров и комбинация от тях в 15 общини.
Дейност 4: Разработване/актуализиране на генерални планове за организация на движението.
Предвижда се разработване/актуализация на ГПОД като основа за усъвършенстване на системата за управление и регулиране на движението в зависимост от интензивността и характера му, при конкретните особености на застрояване на населеното място. С ГПОД се предлагат строителни мероприятия за реконструкции на улици, кръстовища, монтиране на светофарни уредби, изграждане на пешеходни подлези или надлези, обособяване на зони за паркиране, развитие на велосипедна инфраструктура и други дейности за подобряване условията на движение. 
Критериите за подбор на проектните предложения включват:
•	очаквано въздействие на проекта: брой облагодетелствано население, принос към индикаторите; 
•	брой общини, включени в партньорството; 
•	необходимост от изпълнение на предвидените мерки: наличие на идентифицирани проекти/приоритети в Плановете за интегрирано развитие на общините (ПИРО) и в Интегрираните териториални стратегии за развитие на регионите от ниво NUTS 2.
•	съответствие с Плановете за устойчива градска мобилност (интегрирани в ПИРО или актуализирани в съответствие с ПИРО); 
•	капацитет за изпълнение: наличие на финансиран/и проект/и за градски транспорт в общините по ОПРР 2007-2013/ОПРР 2014-2020/ОПОС 2014-2020; 
•	проектна готовност: наличие на актуално проучване за осъществимост, идентифициращо необходимостта от обновяване на подвижния състав или изграждане на зарядни станции; 
•	състояние на безопасността на движението по пътищата в градове в контекста на инфраструктурата за защита на уязвимите участници в движението, определено след извършени огледи и анализ, които ще послужат като основа за идентифициране на инвестиционните нуждите в конкретните градове от страна на Държавна агенция „Безопасност на движението по птъищата“.
Очакваните ефекти от проекта са:
· Намалени емисиите на парникови газове (тона еквивалент на CO2) - целева стойност: 4179
· Брой конфликтни точки на транспортните потоци, които ще са елеминирани - целева стойност: 300
· Брой градове, които ще разполагат с концептуална планова основа за цялостна организация на движението – целева стойнност: 5  
· Население, ползващо се от интегрираните проекти (брой лица), за което ще се подобри мобилността от гледна точка на функционалност и безопасност  - ще се уточни в хода на подготвка на проектните предложения

Националният доверителен екофонд (НДЕФ) е създаден по силата на Закона за опазване на околната среда, първоначално за реализацията през 90-те години на суаповата сделка „Дълг срещу околна среда“ между Правителствата на Конфедерация Швейцария и Р.България. По силата на сделката Конфедерация Швейцария опрости дълга на Р.България в размер на 25 млн.швейцарски франка срещу задължението с тях да се финансират проекти за природа и околна среда от самостоятелна организация извън правителствените институции. Впоследствие се осигуриха други средства, постъпили в НДЕФ, като например:
· сключената между Правителството на Австрия и България през 2011г. сделка по силата на международната търговия с емисии  по Протокола от Киото към Рамковата Конвенция по климата на ООН. Постъпилите в НДЕФ средства в размер на около 25 млн.лв се изразходваха основно за проекти  за енергийна ефективност на общински обекти.
· НДЕФ беше одобрен за директен бенефициент и управляваше средства за проект за климата за осем общини по Финансовия механизъм на ЕИП (известен като норвежката програма).
· Приходи от продажбата на квоти за емиси на парникови газове на ранните търгове през 2012г. по европейската схема за търговия с емисии.
· Приходи от продажби на квоти за емисии на парникови газове от авиационни дейности в съответствие със Закона за ограничаване изменението на климата.
НДЕФ разработи и изпълнява Инвестиционна програма за климата. Основните принципи на функциониране на програмата са следните:
· Финансиране на проекти, водещи до директно или индиректно намаляване на емисиите на парникови газове;
· Безвъзмездно предоставяне на средства за финансиране на част от инвестицията.
Едно от  направленията на Инвестиционната програма за климата е финансиране на проекти на публични организации, включително на общини, за закупуване на електромобили с цел насърчаване на устойчивата градска мобилност. До момента от НДЕФ са отправени 13 покани по схемата за електромобили, като основно бенефициенти са общини.
Финансирането по проектите за насърчаване използването на електромобили е при следните обичайни параметри: от 20 000 лева до 40 000 лева безвъзмездна финаносва помощ в зависимост от вида на превозното средство.

Фонд ФЛАГ е създаден през 2007 г. като финансов кредитен инструмент на държавната политика за регионално развитие. Мисията на фонда е подкрепа на българските общини и публичните предприятия в усилията им за модернизация, разширяване на общинската инфраструктура, предоставяне на публични услуги и създаване на устойчиви местни общности. Дружеството се утвърди като устойчив, търсен и предпочитан партньор за подпомагане успешната реализация на значими проекти за местното развитие и реализация на политиките и програмите на местните власти.
Основната дейност на Фонд ФЛАГ е насочена към  предоставяне на кредити на бенефициенти – общини и публични предприятия, вкл. за устойчива градска мобилност:
· Мостови кредити, осигуряващи оборотни средства за разплащане на допустими разходи по проекти, финансирани със средства от ЕС
· Кредити, осигуряващи собствения принос по проектите за необходимото съфинансиране от страна на бенефициента, допълнителни разходи, които са невъзстановими, но са необходими за успешната реализация на проекта, недопустимо ДДС, финансиране и рефинансиране на финансови корекции и др. 
· Заеми и за подготовка на проекти по програми, финансирани със средства на ЕС, от българското правителство или други международни програми. Това е сравнително нов продукт на Фонд ФЛАГ
· Заемни средства за изпълнение на други проекти на общините.
Извън посочените по-горе дейности на Фонд ФЛАГ, той изпълни успешно няколко целеви кредитни линии за градско развитие. Текуща целева линия на финансиране, на която едно от направленията е устойчива градска мобилност, е „Българска инвестиционна и координационна платформа за градско развитие“.  
В рамките на първия етап на Платформата, стартирана през 2020 г., от фонда са инвестирани близо 119 милиона лева, с които са подкрепени 31 проекта на обща стойност 218 милиона лева. 
[bookmark: _Hlk171598600]От март 2023 г. Фонд ФЛАГ стартира набирането на проектни предложения за финансиране на проекти чрез Българска инвестиционна и координационна платформа за градско развитие – втори етап. Общият разполагаем бюджет на втори етап на Платформата е в размер на 160 млн. лв. Акцент на Платформата са инвестиции в посока зелени, умни и иновативни градове, с дял на проекти за енергийна ефективност, градска мобилност, кръгова икономика и др. Допустимите за финансиране инвестиционни разходи включват: проучвания и проектиране; СМР и надзор; придобиване на обзавеждане и оборудване, софтуер, инсталация и др.; разходи за управление, разходи за невъзстановим ДДС и др. На интернет страницата на фонда са публикувани документите за кандидатстване. Основните параметри на финансирането от платформата са:
· Максимален размер на индивидуален проект до 25 млн. евро. Няма минимален размер.
· Максимален срок на заема - до 20 години. Няма минимален срок за погасяване.
· Срок за усвояване с възможност за включване на гратисен период до 36 месеца.
· Обезпечение: залог върху собствени приходи и/или други активи, ипотека и др.
· Не се изисква задължително собствено участие от страна на крайните получатели.

Програмата LIFE е програмата на ЕС за околна среда и действия в областта на климата, която се основава на отделен регламент от правото на ЕС. За периода 2021-2027г. е предвиден бюджет за програмата в размер на 5,4 млрд евро, като по този начин допринася за целите на Европейския зелен пакт и устойчивото развитие на Европа.  
Програмата е структурирана в две области и четири подпрограми: 
Област: Околна среда: 
- подпрограма „Природа и биоразнообразие“
- подпрограма „Кръгова икономика и качеството на живот“ (с тематични области: качество на въздуха, кръгова икономика, отпадъци, води, химикали, шум, почви и т.н.) 
Област: Действия за климата 
- подпрограма „Смекчаване на изменението на климата и адаптация“ 
- подпрограма „Преход към чиста енергия“.
Програма LIFE подкрепя няколко типа проекти, основните от които са:
Стратегически интегрирани проекти 
Стратегическите интегрирани проекти (СИП) са многопластови проекти с голяма продължителност - над 6 до 14 години. СИП са насочени към прилагането на планови документи (планове, стратегии, програми или планове за действие), изисквани от специфично законодателство или политика на ЕС в областта на околната среда и климата. Те трябва да подкрепят изпълнението на планов документ с голям териториален обхват, тоест регионален, мултирегионален, национален или транснационален. СИП следва да включват механизъм за мобилизиране и координиране на източници на финансиране за допълнителните действия (мерки) от плановия документ(т.е. мерките, които не са включени в самия СИП). СИП са структуриран във фази фази. Всяка фаза обикновено трябва да продължи поне 3 години, за да се намали административната тежест.
Стандартни проекти
Те са с по-малка продължителност (средно около три години) и с по-малък размер на безвъзмездната финансова помощ. По някои от поканите се изисква партньорство от минимум три страни – членки на ЕС.
Допустимите организации могат да кандидатстват с проекти самостоятелно или в партньорство, като последното силно се насърчава. Програмата е много гъвкава и допуска в партньорство да кандидатстват публични институции на всички теритоирални нива, публични предприятия, неправителствени организации, фондации, университети, научни институти, частни фирми и т.н. За кандидатстването по някои покани се изискват минимум три партньора от три допустими по програмата държави. 
[bookmark: _Hlk171601775]
	ПРОГРАМА
„ХОРИЗОНТ ЕВРОПА“

„Хоризонт Европа“ е ключовата програма на ЕС за финансиране на научни изследвания и иновации с общ бюджет за периода 2021-2027 от 95,5 млрд евро. В „Хоризонт Европа“ изследователските действия в областта на енергията, климата и мобилността са групирани в клъстер 5. Основният двигател на този клъстер е да се ускорят двойните зелени и цифрови преходи и свързаната с тях трансформация на нашата икономика и общество с оглед да се допринесе за постигането на целите на ЕС в областта на климата и повишаване на енергийната устойчивост. Общо 163,5 млн евро финансиране от ЕС е налично по последната покана за устойчива мобилност с краен срок за кандидатстване 5 септември 2024 г. 

	ЕВРОПЕЙСКА ИНВЕСТИЦИОННА БАНКА
	[image: ]


Европейската инвестиционна банка (ЕИБ) е съвместна собственост на страните от ЕС. Целта на банката е:
· да повишава потенциала на Европа по отношение на работните места и заетостта
· да подкрепя действия за смекчаване на изменението на климата
· да подкрепя политиките на ЕС извън неговите предели.
Банката заема средства на капиталовите пазари и отпуска кредити при благоприятни условия за конкретни  проекти, подкрепящи целите на ЕС. Около 90 % от кредитите се предоставят в страни от ЕС. Не се отпускат средства от бюджета на ЕС.
Европейската инвестиционна банка предоставя три основни вида продукти и услуги:
· кредитиране — около 90 % от общите финансови ангажименти на банката. Банката отпуска кредити на клиенти от всякакъв размер, за да подкрепя растежа и заетостта, като често тази подкрепа помага за привличане на други инвеститори
· смесено финансиране — то позволява на клиентите да съчетават финансирането от банката с допълнителни инвестиции
· консултации и техническа помощ — за постигане на максимална рентабилност.
Европейската инвестиционна банка отпуска пряко кредити за проекти в размер над 25 млн. евро. Когато става дума за по-малки заеми, банката открива кредитни линии за финансови институции и организации, които след това предоставят средства под формата на заеми. Такъв пример е предоставеното от банката финансиране на Фонд ФЛАГ за Българска инвестиционна и координационна платформа за градско развитие.
Финансирането на нискоемисионен транспорт е сред действията на банката в подкрепа за смекчаване на измененията на климата. Например, Столична община се възползва от възможността и осигури средства за съфинансиране на отсечки от метролиниите и за нискоемисонни автобуси за градския транспорт чрез конкретни договорни споразумения с Европейската инвестиционна банка.

